Elva linnas, Supelranna tänaval asub Elva seen ehk kunagine legendaarne jäätisekiosk, mis oli 1960. aastatel turistide seas äärmiselt populaarne. Ajahambale hästi vastu pidanud seen sai 2013. aastal enda ümber ka seeneteemalised atraktsioonid ja pargimööbli, mis olid aga paljuski pehkinud või lõhutud. Seetõttu tellis Elva Vallavalitsus seeneriigile värskendustööd, mis tänaseks on ka edukalt teostatud.
#000001
Tööde käigus korrastati seeneriigi mänguväljaku liumäe ümbrus ja uuendati trepiastmed, paigaldati uued Murumuna ja Õnneseene skulptuur-majakesed, remonditi poolring-pink ning lisati uus seenekujuline laud, paigaldati uued astmikseened ning uus tegeluspaneel, kiige alla paigaldati sobiv pehmendus, olemasolevatele alustele paigaldati uus kabelauaks maalitud kukeseenekujuline laud ja pingid. Lisaks paigaldati alale ka uus prügikast. Kogu kompleks töödeldi immutusvahendite ja värvidega nii, et tulemus oleks looduslähedane ning tervikliku välisilmega ja ilmastikule vastupidav.
#000002
Elva valla heakorraspetsialist Sten Saarekivi sõnas, et koostöö Kujulooja OÜ meeskonnaga oli väga hea ning tööde kvaliteediga jäädi väga rahule: „Tööd teostati läbimõeldult ning hoole ja armastusega”. Ta lisas, et kõik seeneriigi elemendid on inspireeritud reaalsest loodusest: „Seened on iga metsa lahutamatu ja toimimiseks vajalik osa ning kuna Elva on metsalinn, siis on ka seeneriik meie linna identiteedi üks tähtis osa.”
#000005
Seenekorjamise ABC: mida seenel käies tähele panna?
Repliik: kui maksumaksja rahade eest omadele – siis nõrkemiseni!
Noortekeskus ja Elva Linnaraamatukogu kutsuvad noori muinasjutulistele seiklustele
#000013
Seenekorjamise ABC: mida seenel käies tähele panna?
#000014